Анры Картан

Анры Поль Картан (; , , Францыя — , ), сын Элі Картана, гэтак жа як і бацька, быў уплывовым французскім матэматыкам.

Скончыў Вышэйшую нармальную школу, дзе ён быў вучнем П. Мантэля. Асноўныя працы ў галіне гамалагічнай алгебры (яго сумесная з С. Эйленбергам кніга стала знакамітай), алгебраічнай тапалогіі, тэорыі функцый камплекснага пераменнага, і агульнай тапалогіі (тэорыя фільтраў, якая абагульніла паняцце ліміта).

Сярод яго вучняў найбольш вядомыя Жан-П’ер Сер і Рэнэ Том.

Лаўрэат прэміі Вольфа (1980). З’яўляўся членам Французскай акадэміі навук, замежным членам Лонданскага каралеўскага таварыства, Расійскай акадэміі навук, Нацыянальнай акадэміі навук ЗША, Дацкай і Шведскай каралеўскіх АН, Польскай АН, Фінскай акадэміі навукі і літаратуры, ганаровым членам Нямецкага матэматычнага таварыства.

Быў адным з заснавальнікаў групы Бурбакі і найбольш актыўных яго ўдзельнікаў.

Катэгорыя:Матэматыкі Францыі
Катэгорыя:Матэматыкі XX стагоддзя
Катэгорыя:Бурбакі
Катэгорыя:Стагадовыя доўгажыхары
Катэгорыя:Таполагі
Катэгорыя:Замежныя члены РАН
Катэгорыя:Замежныя члены Польскай акадэміі навук